*Príloha č. 3 súťažných podkladov – Návrh zmluvy*

**Zmluva o poskytnutí licencie a podpory**

**č. SE-VO1-2021/003610-002**

uzatvorená podľa § 262 ods. 1 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov (ďalej len „**zákon č. 343/2015 Z. z.**“)

(ďalej len „**zmluva**“)

**Článok 1**

**Zmluvné strany**

**1.1 Objednávateľ:** Slovenská republika v zastúpení Ministerstva vnútra Slovenskej republiky

 Pribinova 2

 812 72 Bratislava

V zastúpení: Vo veciach zmluvných:

 doplní verejný obstarávateľ pred podpisom zmluvy

 Vo veciach technických:

 doplní verejný obstarávateľ pred podpisom zmluvy

IČO: 00 151 866

Bankové spojenie: Štátna pokladnica

Číslo účtu: SK7881800000007000180023

BIC/SWIFT kód:  SPSRSKBA

(ďalej len „**Objednávateľ**“)

**1.2 Poskytovateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

SWIFT:

IBAN:

Tel:

Fax:

e-mail:

registrácia:

(ďalej len „**Poskytovateľ**“)

(spolu aj ako „**Zmluvné strany**“)

Článok 2

Úvodné ustanovenie

Zmluvné strany uzatvárajú túto zmluvu v súlade s výsledkom verejnej súťaže na predmet zákazky
"Licencia pre Cloud“, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. ..../2021 dňa ......2021 pod značkou ............. - MST (ďalej len „verejné obstarávanie“).

**Článok 3**

**Predmet zmluvy**

3.1 Predmetom tejto zmluvy je záväzok Poskytovateľa poskytnúť Objednávateľovi softvérové licencie (ďalej len „tovar“), v súlade s opisom predmetu zákazky, ktorý je súčasťou prílohy č. 1 tejto zmluvy. Súčasťou záväzku Poskytovateľa je aj udelenie súhlasu Poskytovateľa Objednávateľovi na použitie tovaru podľa Prílohy č. 1 tejto zmluvy (ďalej len „licencia“) v rozsahu, v akom licenciou disponuje Poskytovateľ. Záväzku Poskytovateľa zodpovedá záväzok Objednávateľa riadne poskytnutý tovar prevziať a zaplatiť zaň dohodnutú cenu podľa článku 5 tejto zmluvy.

3.2 Poskytovateľ je povinný udeliť v súlade s § 65 a nasl. zákona č. 185/2015 Z. z. Objednávateľovi licencie, a to: neobmedzené licencie, t. j. licencie bez vecného alebo územného obmedzenia na neobmedzený čas.

**Článok 4**

**Dodacie podmienky**

* 1. Poskytovateľ sa zaväzuje poskytnúť tovar v súlade s dohodnutými technickými a funkčnými charakteristikami, všeobecne záväznými právnymi predpismi platnými na území SR, technickými normami a podmienkami tejto zmluvy.
	2. Poskytovateľ sa zaväzuje protokolárne poskytnúť tovar Objednávateľovi v lehote do troch (3) mesiacov odo dňa nadobudnutia účinnosti tejto zmluvy, na základe preberacieho protokolu, ktorým bude pre potreby tejto zmluvy dodací list.
	3. Miestom poskytnutia tovaru je Ministerstvo vnútra SR, Sekcia Informatiky, telekomunikácií a bezpečnosti, Pribinova 2, 812 72 Bratislava.
	4. Poskytnutie tovaru bude dokladované podpisom zodpovednej osoby Objednávateľa na príslušnom dodacom liste.
	5. Deň poskytnutia tovaru písomne alebo elektronicky oznámi Poskytovateľ Objednávateľovi najneskôr dva (2) pracovné dní vopred.
	6. Po prevzatí tovaru Poskytovateľ vyhotoví dodací list. Objednávateľ po prevzatí tovaru dodací list písomne potvrdí. Objednávateľ môže po prevzatí tovaru riadne tovar užívať a Poskytovateľ sa mu zaväzuje toto užívanie dňom prevzatia umožniť.
	7. Vlastnícke právo k dodanému tovaru prechádza na Objednávateľa dňom jeho poskytnutia a prevzatia Objednávateľom na základe dodacieho listu vyhotoveného Poskytovateľom.
	8. Nebezpečenstvo škody na tovare prechádza na Objednávateľa dňom jeho prevzatia Objednávateľom na základe dodacieho listu vyhotoveného Poskytovateľom.
	9. V prípade, ak bude na riadne užívanie tovaru nevyhnutné akékoľvek právo duševného vlastníctva Poskytovateľa alebo tretej osoby, Poskytovateľ bezplatne zabezpečí, že Objednávateľ nadobudnutím vlastníctva k predmetu plnenia získa aj všetky oprávnenia a licencie na takého práva. V prípade, ak Poskytovateľ nezabezpečí pre Objednávateľa podľa predchádzajúcej vety tohto bodu zmluvy všetky oprávnenia a licencie, je Objednávateľ oprávnený písomne odstúpiť od zmluvy a požadovať od Poskytovateľa náhradu škody. V prípade odstúpenia od zmluvy podľa tohto bodu zmluvy sú si zmluvné strany povinné vrátiť všetky plnenia, ktoré si plnili do dňa odstúpenia od zmluvy.
	10. Poskytovateľ sa zaväzuje, že o všetkých skutočnostiach, o ktorých sa dozvie pri plnení tejto zmluvy, zachová mlčanlivosť a získané informácie neposkytne tretím osobám a ani ich nebude využívať iným spôsobom, ako na naplnenie účelu tejto zmluvy. Povinnosť podľa tohto bodu zmluvy sa nevzťahuje na poskytovanie informácií na základe osobitných právnych predpisov, a to najmä zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Článok 5

 Cena a platobné podmienky

* 1. Cena je stanovená dohodou zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách. Cena  je uvedená v prílohe č. 2 tejto zmluvy.
	2. Cena za tovar bude fakturovaná jedenkrát ročne vždy na začiatku aktuálnej ročnej podpory po akceptovaní výkazu poskytnutých dodávok, ktorý bude súčasťou faktúry. Poskytovateľ je povinný vystaviť faktúru najneskôr 15 dní od prevzatia Tovaru Objednávateľom.
	3. Zálohové platby ani platba vopred sa neumožňujú. Úhrada ceny sa uskutoční po prevzatí tovaru Objednávateľom, formou prevodu na bankový účet Poskytovateľa uvedeného v záhlaví tejto zmluvy v časti Poskytovateľ.Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry Objednávateľovi. Faktúra sa považuje za uhradenú dňom odpísania finančných prostriedkov z účtu Objednávateľa uvedeného v záhlaví tejto zmluvy v časti Objednávateľ na účet Poskytovateľa uvedený v záhlaví tejto zmluvy v časti Poskytovateľ.
	4. Neoddeliteľnou súčasťou faktúry bude dodací list potvrdený Objednávateľom.
	5. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“), vrátane označenia čísla zmluvy podľa evidencie Objednávateľa. V prípade, že faktúra bude obsahovať nesprávne alebo neúplné údaje, alebo nebude mať náležitosti daňového dokladu podľa § 74 zákona č. 222/2004 Z. z., Objednávateľ je oprávnený ju vrátiť a Poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť doručením novej, resp. upravenej faktúry Objednávateľovi.
	6. Zmluvné strany sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii a centrálnom elektronickom systéme a o doplnení niektorých zákonov, ktorým dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.

Článok 6

Záručná doba a zodpovednosť za vady

* 1. Záručná doba na tovar je dvanásť (12) mesiacov odo dňa nadobudnutia vlastníckych práv k tovaru Objednávateľom, pokiaľ na záručnom liste, alebo v Prílohe č. 1 tejto zmluvy alebo na obale takého tovaru nie je vyznačená dlhšia záručná doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
	2. V prípade vady v akosti tovaru počas záručnej doby má Objednávateľ právo na bezplatné odstránenie vád a Poskytovateľ povinnosť vady odstrániť na svoje náklady v lehote do tridsať (30) dní od písomného uplatnenia reklamácie zo strany Objednávateľa.
	3. Poskytovateľ nezodpovedá za vady, ktoré vznikli poškodením tovaru hrubou nedbanlivosťou Objednávateľa, jeho konaním v rozpore s inštrukciami ohľadne používania tovaru, neodbornou údržbou, používaním v rozpore s návodom na použitie, alebo neobvyklým spôsobom užívania tovaru.
	4. Objednávateľ za zaväzuje, že reklamáciu vady zo záruky tovaru uplatní bez zbytočného odkladu po jej zistení, písomnou formou, oprávnenému zástupcovi Poskytovateľa.
	5. Objednávateľ je oprávnený v prípade poskytnutia chybného tovaru požadovať:

a) odstránenie vád tovaru, ak sú opraviteľné,

b) dodanie chýbajúceho množstva alebo časti tovaru,

c) výmenu chybného tovaru za tovar bez poškodenia.

* 1. Právo voľby uplatneného nároku podľa bodu 6.6 písm. a), b) alebo c) musí Objednávateľ uviesť v písomne uplatnenej reklamácii. V opačnom prípade má právo voľby Poskytovateľ.
	2. Postup pri reklamácii tovaru sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

Článok 7

Ostatné dojednania

* 1. Poskytovateľ prehlasuje, že tovar nie je zaťažený právami tretích osôb.

7.2 Poskytovateľ je povinný poskytnúť tovar Objednávateľovi v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 tejto zmluvy,

7.3. Ak Poskytovateľ realizuje poskytnutie tovaru v spolupráci so subdodávateľmi, v prílohe č. 3 tejto zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

7.4. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto zmluvy, a to bezodkladne po tom, ako sa o tejto skutočnosti dozvie.

7.5. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 7.3 tohto článku zmluvy a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

7.6. Poskytovateľ vyhlasuje, že v čase uzatvorenia tejto zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane Poskytovateľa ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.

7.7. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.

7.8. Povinnosti Poskytovateľa vrátane pravidiel výberu subdodávateľa platia aj pri zmene subdodávateľa počas celej doby trvania tejto zmluvy.

7.9. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.

7.10. Objednávateľ je povinný:

* 1. prebrať bezchybný tovar v deň poskytnutia tovaru, ktorý mu Poskytovateľ oznámi podľa článku 4  bod 4.5 tejto zmluvy,
	2. riadne a včas zaplatiť cenu dohodnutú v článku 5 tejto zmluvy.

Článok 8

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli Zmluvné strany nasledovné sankcie:
1. za omeškanie Poskytovateľa s dodaním tovaru v lehote podľa čl. 4 bod 4.2 tejto zmluvy vrátane príslušných dokladov je Objednávateľ oprávnený uplatniť si voči Predávajúcemu zmluvnú pokutu vo výške 0,05 % z ceny tovaru za každý aj začatý deň omeškania,
2. za omeškanie Poskytovateľa s odstránením vady tovaru v lehote podľa čl. 6 bod 6.2 tejto zmluvy je Objednávateľ oprávnený uplatniť si voči Predávajúcemu zmluvnú pokutu vo výške 100.- EUR s DPH za každý aj začatý deň omeškania.
3. za omeškanie Poskytovateľa so servisnou odozvou v lehote podľa čl. 6 bod 6.2. tejto zmluvy je Objednávateľ oprávnený uplatniť si voči Predávajúcemu zmluvnú pokutu vo výške 100.- EUR s DPH za každý aj začatý deň omeškania,
4. za omeškanie Objednávateľa so zaplatením kúpnej ceny po lehote splatnosti faktúry je Poskytovateľ oprávnený uplatniť si voči Objednávateľovi zákonný úrok z omeškania z nezaplatenej ceny za každý aj začatý deň omeškania.
	1. Zaplatením zmluvnej pokuty Poskytovateľom nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

8.3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Poskytovateľ Objednávateľovi v lehote tridsiatich (30) dní odo dňa doručenia faktúry do sídla Poskytovateľa. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie poskytnutia tovaru trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má zmluvná strana, ktorá sa odvolala na okolnosti vylučujúce zodpovednosť, právo písomne odstúpiť od zmluvy.

**Článok 9**

**Skončenie zmluvy**

* 1. Zmluvné strany sa dohodli, že túto zmluvu je možné skončiť:
	2. písomnou dohodou Zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,
	3. písomným odstúpením od zmluvy v prípade podstatného porušenia zmluvy.
	4. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od zmluvy a je účinné dňom jeho doručenia druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v záhlaví tejto zmluvy.
	5. Za podstatné porušenie zmluvy sa považuje:
1. omeškanie Poskytovateľa s dodaním tovaru oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
2. ak cena bude fakturovaná v rozpore s podmienkami dohodnutými v tejto zmluve,
3. Poskytovateľ poskytne Objednávateľovi tovar takých parametrov, ktoré sú v rozpore s touto zmluvou,
4. Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti,
5. Poskytovateľ poruší jeho povinnosti podľa článku 7 bod 7.3. až 7.9. tejto zmluvy.
	1. Objednávateľ je oprávnený písomne odstúpiť od tejto zmluvy aj v prípade, ak:
6. proti Predávajúcemu začalo konkurzné konanie alebo reštrukturalizácia,
7. Poskytovateľ vstúpil do likvidácie,
8. Poskytovateľ koná v rozpore s touto zmluvou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni,
9. Poskytovateľ nebol v čase uzatvorenia tejto zmluvy alebo počas doby trvania tejto zmluvy zapísaný v registri partnerov verejného sektora podľa zákona č. 315/2016 Z. z.,
10. došlo k splneniu zákonných dôvodov na odstúpenie od zmluvy (najmä § 19 ods.1 písm. a) a b) zákona č. 343/2015 Z. z.).
	1. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.

Článok 10

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s touto zmluvou druhej Zmluvnej strane (každá z nich ďalej ako „Oznámenie“) musia byť:
		1. v písomnej podobe,
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
	2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Predávajúcemu v súlade s týmto článkom zmluvy:

Za Objednávateľa

meno: (doplní verejný obstarávateľ pred podpisom zmluvy)

 email:

tel.

Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom zmluvy:

Za Poskytovateľa:

(doplní úspešný uchádzač pred podpisom zmluvy)

k rukám:

email:

* 1. Oznámenie nadobúda účinnosť okamihom jeho prevzatia a má sa za prevzaté:
		1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
	2. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi zmluvná strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný dodatok k tejto zmluve.
	3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.
	4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
	5. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	6. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	7. Táto Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zmluvu zverejní Objednávateľ.
	8. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú Predávajúcemu a tri (3) rovnopisy zostanú Objednávateľovi.
	9. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Opis predmetu zákazky

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

 V Bratislave dňa ..................... V ......................... dňa: .....................

Za Objednávateľa: Za Poskytovateľa:

 ....................................................... .......................................................

Príloha č. 1

**Opis predmetu zákazky**

Obsahom tejto prílohy zmluvy je celá príloha č. 1 súťažných podkladov – Opis predmetu zákazky vyplnená v súlade s ponukou úspešného uchádzača.

Príloha č. 2

**Štruktúrovaný rozpočet ceny**

Obsahom tejto prílohy zmluvy je príloha č. 2 súťažných podkladov – Štruktúrovaný rozpočet ceny vyplnený
v súlade s ponukou úspešného uchádzača.

Príloha č. 3

**Zoznam subdodávateľov**

|  |  |  |  |
| --- | --- | --- | --- |
| P.č. | Údaje o subdodávateľoch -Obchodné meno, sídlo, IČO | Osoba oprávnená konať za subdodáposkytneposkytnevateľaDátum narodenia | Adresa pobytu  |
|  |  |  |  |

*(doplní uchádzač, v prípade že nebude využívať subdodávateľov uvedie vyhlásenie)*

Za Poskytovateľa:

 .............................................................

 konateľ spoločnosti